google/wiki40b huggingface dataset:
Laguenne

Poloha

Obec má rozlohu 7,01 km². Najvyšší bod je položený 428 m n. m. a najnižší bod 198 m n. m.

Obyvateľstvo

Počet obyvateľov obce je 1 461 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Glère

Poloha

Obec má rozlohu 15,93 km². Najvyšší bod je položený 903 m n. m. a najnižší bod 404 m n. m.

Obyvateľstvo

Počet obyvateľov obce je 217 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Amúzia

Amúzia alebo dysmúzia je psychopatologická porucha prejavujúca sa ako komplex príznakov svedčiacich o nedostatočnej alebo nulovej schopnosti vnímať hudbu.
Medzi charakteristické prejavy tejto poruchy, podľa ktorých ju možno relatívne ľahko identifikovať, patria narušenie zmyslu pre rytmus a tóny, neschopnosť hudbu reprodukovať či vnímať jej emocionálnu stránku, zníženie celkového záujmu o hudbu, zlá manipulácia aj s jednoduchými hudobnými nástrojmi, problémy či úplná neschopnosť pri čítaní notového zápisu a pod. Z psychologického hľadiska je problematické najmä ochudobnenie o príjemné estetické prežitky. Keďže ide o jednu z foriem medziľudskej komunikácie, má táto porucha dopad aj na sociálne chovanie.

Dysmúzia v pedagogike

V pedagogike patrí medzi relatívne časté špecifické poruchy učenia, na rozdiel od iných porúch učenia (ako je napr. dysgrafia) však nemá tak nepriaznivé spoločenské dôsledky. Ide o poruchu hudobnej schopnosti, ktorej opakom je absolútny hudobný sluch. Môže ísť o poruchu v zložke receptívnej (postihnutý nedokáže rozpoznať tóny, melódie, hudobné nástroje a pod.) či expresívnej (postihnutý zle reprodukuje tóny, melódie a piesne, nedokáže správne zachádzať so sláčikom, neobratne používa prstoklad), vylúčená nie je ani kombinácia oboch zložiek. Porucha sa vyskytuje veľmi často izolovane (nie je sprevádzaná výskytom iných porúch učenia).
Leonid Alexandrovič Vesnin

Životopis

Po absolvovaní strednej školy v Moskve, študoval Vesnin na Akadémii výtvarných umení v Petrohrade /1900 – 1909/.
Od roku 1922 bol podpredsedom Moskovskej architektonickej spoločnosti (MAO).
V roku 1923 spolu s M. Ginzburgom vydával časopis Architektúra. Po založení VChUTEMAS tam pôsobil ako profesor. Od roku 1925 bol členom Združenia súčasných architektov (OSA).

Spolu so svojimi bratmi Alexandrom a Viktorom patrili medzi vedúce osobnosti konštruktivistickej architektúry v Sovietskom zväze.
Schorbach

Poloha

Obec má rozlohu 13,36 km². Najvyšší bod je položený 413 m n. m. a najnižší bod 273 m n. m.

Obyvateľstvo

Počet obyvateľov obce je 579 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bánhidský slovenský dom

Bánhidský slovenský dom slúžiaci ako národopisné, miestnohistorické múzeum, bol otvorený 29. októbra 2006. Ide o priestrannú budovu zo začiatku 19. storočia, pôvodne starú školu, pri katolíckom kostole Sv. Michala v meste Tatabánya.

Dejiny

Budova ako škola slúžila do polovice 60. rokov 20. storočia. Múzeum v Tatabáni tu neskôr zriadilo expozíciu venovanú histórii školstva. Múzeum fungovalo do roku 1990; keď ho zatvorili, budova sa dostala do vlastníctva župnej samosprávy. V roku 2005 z iniciatívy Dr. Imrich Németha a Ruženy Pruzsinovej Izingovej nehnuteľnosť odkúpila obecná slovenská samospráva so zámerom zariadiť v nej národopisnú, miestnohistorickú výstavu. Slovenská samospráva v Bánhide budovu obnovila a zariadila múzeum s pomocou miestneho obyvateľstva.

Opis

Výstava je inštalovaná vo dvoch priestranných miestnostiach: v prvej sú umiestnené historické predmety používané v domácnosti, tematicky rozdelené na kuchyňu a izbu. V druhej časti je bohatý fotografický materiál nainštalovaný na paravánoch. Fotografie zobrazujú vtedajší život predkov slovenských obyvateľov. Na dvore slovenského domu je postavená drevená "šopa" (= šopa, alebo stodola), zariadená pamiatkovými predmetmi používanými v poľnohospodárstve.
Villers-Robert

Poloha

Obec má rozlohu 10,13 km². Najvyšší bod je položený 243 m n. m. a najnižší bod 202 m n. m.

Obyvateľstvo

Počet obyvateľov obce je 203 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Slobodná Európa (rozhlasová stanica)

Slobodná Európa (plný anglický názov Radio Free Europe/Radio Liberty (RFE/RL)) je rozhlasová organizácia založená Kongresom USA pre šírenie informácií v diktátorských režimoch. RFE sám však spadal pod kompetenciu tzv. „Národnej rady pre slobodnú Európu“ (National Committee for a Free Europe). Finančné prostriedky získavali od americkej CIA do roku 1972.

Mníchov a „Radio Liberty“ (RL)

RFE zahájila prevádzku v Mníchove dňa 1. mája 1951 v češtine. Prvá veta znela: Volá hlas svobodného Československa, rozhlasová stanice Svobodná Evropa… Niekoľko minút nato sa ozval zvuk rušičiek, a ich typickému zvuku sa hovorilo "moskovské boogie".
Tournay-sur-Odon

Poloha

Obec má rozlohu 6,93 km². Najvyšší bod je položený 173 m n. m. a najnižší bod 58 m n. m.

Obyvateľstvo

Počet obyvateľov obce je 365 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hudba (anime)

Hudba (angl. Music) je v oblasti mangy a anime druh alebo žáner. Keď je nejaké anime hudobné, znamená to, nielen že má bohatý soundtrack, ale aj to, že sa príbeh sústredí napríklad na nejakú jednu hudobnú skupinu alebo speváka. Tiež môžu byť takéto anime zamerané na jeden alebo viac špecifických štýlov hudby.
Kao-siung 85 ta-lou

Kao-siung 85 ta-lou (iné názvy: Tung ti-š’ 85 kuo-ťi kuang-čchang, Tung ti-š’ ťien tchaj ta-lou; po čínsky 高雄85大樓, 東帝士85國際廣場, 東帝士建台大樓; po anglicky Tuntex Sky Tower alebo T & C Tower alebo 85 SKYTOWER alebo Tuntex & Chien-Tai Tower) je 85-poschodový mrakodrap v meste Kao-siung v Taiwane. Má výšku 347 metrov (s anténou 378 metrov) a 85 poschodí. Bol postavený v rokoch 1994-1996 a otvorený v roku 1997. Je to najvyššia budova v tomto meste a bývalá najvyššia budova v Taiwane, do dokončenia mrakodrapu Taipei 101. Po otvorení nahradila Shin Kong Life Tower ako dovtedy najvyššiu budovu v Taiwane. Autorom budovy je taiwanský architekt C. Y. Lee.
Teleso (algebra)

Teleso (angl. division ring) je algebraická štruktúra, na ktorej sú definované dve binárne operácie. Je rozšírením okruhu oproti ktorému navyše prináša existenciu inverzného prvku pre obe binárne operácie (okruh vyžaduje existenciu inverzného prvku len pre operáciu +).
Pole (komutatívne teleso, angl. Field) je teleso, ktorého obe operácie sú komutatívne. V telese (okruhu) sa predpokladá iba komutatívnosť sčítania.
Omey

Poloha

Obec má rozlohu 3,94 km². Najvyšší bod je položený 173 m n. m. a najnižší bod 86 m n. m.

Obyvateľstvo

Počet obyvateľov obce je 245 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Memory leak

Memory leak (čítaj memorylik) je druh chyby v programovaní v jazykoch bez automatickej správy pamäte, pri ktorej dochádza k čiastočnému, prípadne úplnému spotrebovaniu voľnej pamäte bez toho, aby ju nejaký program mohol využiť. Vznikne, keď program alokuje blok pamäte a nedealokuje ho potom ako ho už nepotrebuje. Dôvodom býva chyba programátora, kedy zabudol alokovanú pamäť dealokovať alebo pri jej alokovaní neuložil referenciu na ňu. Riešením je použitie automatickej správy pamäte – garbage collectora alebo špeciálnych knižníc, ktoré pomáhajú ladiť kód.
Po prepisovačovi druhý najnepríjemnejší bug, pretože sa obťažne hľadá, najmä pri COM (alebo ActiveX) aplikáciách.
Pernes-lès-Boulogne

Poloha

Obec má rozlohu 7,76 km². Najvyšší bod je položený 109 m n. m. a najnižší bod 15 m n. m.

Obyvateľstvo

Počet obyvateľov obce je 481 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Budling

Poloha

Obec má rozlohu 5,73 km². Najvyšší bod je položený 343 m n. m. a najnižší bod 176 m n. m.

Obyvateľstvo

Počet obyvateľov obce je 168 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Quai de Grenelle

Quai de Grenelle (Grenellské nábrežie) je nábrežie v Paríži. Nachádza sa v 15. obvode.

Poloha

Nábrežie leží na ľavom brehu rieky Seiny medzi mostami Bir-Hakeim a Grenelle. Uprostred nábrežia vedie ešte železničný most Rouelle. Quai de Grenelle začína na námestí Place des Martyrs-Juifs-du-Vélodrome-d'Hiver, kde naň oproti prúdu nadväzuje Quai Branly a končí na križovatke s ulicou Rue Linois, odkiaľ pokračuje Quai André-Citroën. Pozdĺž Seiny sa nachádza prístav Port de Grenelle.
Milizac

Poloha

Obec má rozlohu 33,23 km². Najvyšší bod je položený 101 m n. m. a najnižší bod 32 m n. m.

Obyvateľstvo

Počet obyvateľov obce je 3 148 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Železničná stanica Červená Skala

Doprava

Stanica má 4 dopravné a 2 manipulačné koľaje. Stanica nemá otvorenú pokladňu ZSSK.

Dejiny

Stanica bola otvorená 28. novembra 1903 spolu s traťou Brezno – Halny – Červená Skala. Miestna časť Červená Skala patrí do obce Šumiac od roku 1960.
Večný dážď

Večný dážď je skalný prah vo Velickej doline Vysokých Tatier, špecifický závojom, ktorý vytvára stekajúca voda.
Tvorí ho niekoľko metrov vysoký skalný prah s prevismi v lokalite Kvetnica, po ktorých nepretržite steká voda. Vytvára tak vodný závoj, pripomínajúci neustále mrholenie.
Jodid samarnatý

Príprava

Jodid samarnatý sa môže pripraviť vysokoteplotným rozkladom jodidu samaritého, ktorý je stabilnejší, avšak vhodnejší spôsob laboratórnej prípravy je reakcia práškového samária s 1,2-dijódetánom alebo dijódmetánom v tetrahydrofuráne:
Sm + ICH₂CH₂I → smie₂ + C₂H₄.

Reakcia

Jodid samarnatý je silné redukčné činidlo – napríklad prudko redukuje vodu na vodík.
Kvantitatívna lingvistika

Kvantitatívna lingvistika je poddisciplínou všeobecnej jazykovedy, presnejšie poddisciplínou matematickej lingvistiky. Predmetom kvantitatívnej jazykovedy je akvizícia, zmena, používanie a štruktúra prirodzeného jazyka. Skúma jazyky používajúc kombinatoriku, teóriu pravdepodobnosti, diferenčné a diferenciálne rovnice a testuje výsledky pomocou štatistických metód. Jej hlavným cieľom je formulovať zákony jazyka, aby mohla vybudovať teóriu jazyka, chápanú ako systém usúvzťažnených jazykových zákonov. Tento cieľ si postavila od počiatku predovšetkým synergetická lingvistika.
Kvantitatívna lingvistika sa opiera empiricky o výsledky jazykovej štatistiky, ktorú možno považovať buď za štatistiku jazykov alebo za štatistiku ľubovoľných jazykových javov. Táto oblasť nemusí mať bezpodmienečne nejaké teoretické nároky. Dôležité dáta dodávajú aj korpusová a počítačová lingvistika.
Počiatky kvantitatívnej lingvistiky možno nájsť už v gréckej a indickej antike. Jednou z tradícií je aplikácia kombinatoriky na jazykové javy , druhá spočíva na elementárnych štatistických výberoch, ktoré možno nájsť pod heslami kolometria a stichometria.

Jazykové zákony v kvantitatívnej lingvistike

Pod zákonom sa v kvantitatívnej lingvistike rozumie všeobecná výpoveď (t.j. platná pre všetky jazyky splňujúce isté podmienky, odvodená z teoretických predpokladov, formulovaná matematicky, usúvzťažnená s inými zákonmi a empiricky dostatočne overená, pričom nebola ani raz zamietnutá. K úlohe zákonov poznamenáva Köhler: „…vlastnosti jazykových prvkov a ich vzťahy podliehajú všeobecným zákonom, ktoré sa dajú rigorózne matematicky formulovať, tak ako to poznáme z prírodných vied. Pritom si treba uvedomiť, že ide o stochastické zákony; nie sú splnené v každom jednotlivom prípade (čo nie je ani možné, ani nutné), ale predpisujú pravdepodobnosti, s ktorými isté javy alebo pomery v základnom súbore nastávajú. Ku všetkým uvedeným príkladom sa dajú ľahko nájsť odchýlky, ktoré sa jednotlivo neprehrešujú proti daným zákonom, lebo odchýlky od štatistických priemerov sú nielen prípustné, ale aj potrebné a sú kvantitatívne presne určené. Táto situácia sa v podstate neodlišuje od situácie v prírodných vedách, v ktorých staré deterministické predstavy už vymreli a boli nahradené tiež štatisticko-probabilistickými modelmi.“
Žánrová fotografia

Dejiny

Fotografia vzišla z maliarstva, kde sa slovom žáner označuje maľba, pri ktorej je na pozadí mesta či dediny zachytený bežný život spravidla prostých anonymných ľudí. Nejde tu teda o zobrazenie či dokonca oslavu konkrétnych osôb, miest či krajiny, ale len o zobrazenie divácky vďačnej pracovnej, obchodnej, bojovej atď. scény. Tá môže mať aj komické vyznenie. Žáner bol obľúbený predovšetkým v druhej polovici osemnásteho a po celé devätnáste storočie.
Kým žánrová maľba začala v 17. storočí reprezentáciou života v Európe, rozvoj fotografie sa zhodoval s érou európskeho imperializmu od strednej do neskoršie časti 19. storočia. Žánrová fotografia (typicky vytváraná počas vojenskej, vedeckej alebo komerčnej expedície) často zachytáva aj ľudí z iných kultúr, ktoré Európania stretávali po celom svete.
Aj keď rozdiely nie sú striktné, mala by sa žánrová fotografia odlíšiť od etnografickej štúdie, ktorá ilustruje priamym pozorovaním a opisnou štúdiou kultúru a spôsob života jednotlivých spoločností, a ktorá predstavuje jeden z takých odborov ako antropológia alebo behaviorálne vedy.
Belmont-sur-Rance

Poloha

Obec má rozlohu 44,19 km². Najvyšší bod je položený 854 m n. m. a najnižší bod 394 m n. m.

Obyvateľstvo

Počet obyvateľov obce je 1011 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Augustín Reginald Garžík

Životopis

Študoval na gymnáziu v Levoči a v Košiciach. V roku 1862 vstúpil do rehole dominikánov. V Grazi absolvoval noviciát a v roku 1863 zložil prvú rehoľnú profesiu vo Viedni, kde ďalej študoval a 28. júla 1867 tam bol vysvätený za kňaza. 11. júna 1876 sa stal priorom dominikánskeho kláštora v Košiciach. Zaslúžil sa o rozvoj náboženského života Slovákov, založil Slovenský cirkevný spevokol, tlačou vydal spevník. Postaral sa o reštauráciu dominikánskeho kostola, dal v ňom vyhotoviť organ. Pre Bratstvo sv. Ruženca zakúpil vlastný dom a založil útulok pre mrzákov. Bol známy ako kazateľ kážuci v spisovnej slovenčine.
V rokoch 1899 až 1910 pôsobil vo Viedni ako sócius (≈ asistent) provinciála. V tom čase tiež bol promótorom pre ruženec pre rakúsko-uhorskú provinciu. V roku 1921 sa vrátil už do ČSR. Zomrel 22. apríla 1926 v Košiciach.
Marimont-lès-Bénestroff

Poloha

Obec má rozlohu 3,99 km². Najvyšší bod je položený 330 m n. m. a najnižší bod 239 m n. m.

Obyvateľstvo

Počet obyvateľov obce je 47 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Aronia prunifolia

Aronia prunifolia alebo Photinia floribunda je druh z čeľade ružovité. 
Zrejme vznikla ako kríženec arónie čiernoplodej a arónie jahodovolistovej, ale môže byť považovaná za zreteľný druh ako hybridné. Listy sú mierne pubertálne na spodnej strane. Len málo až žiadne žľazy sú na povrchu listu. Ovocie je tmavo fialové až čierne a 7-10 mm široké, nepretrváva do zimy.  Vyskytujú sa aj populácie arónie Aronia prunifolia, ktoré sa zdajú byť nezávislé od oboch rodičovských druhov.
Uhlíková nanorúrka

Uhlíková nanorúrka (iné názvy: uhlíková nanotrubička, uhlíková nanotrubica, nevhodne uhlíková nanotuba) je alotropická modifikácia uhlíka, ktorá má valcovitý tvar.
Boli objavené v roku 1980. V tom čase sa začali uhlíkové nanorúrky používať v rôznych priemyselných odvetviach, najmä vďaka tomu, že sú silnejšie ako oceľ a ich hmotnosť predstavuje iba jednu šestinu hmotnosti ocele. Uhlíkové nanorúrky majú aj nezvyčajné tepelné a vodivé vlastnosti. Uhlíkové nanorúrky nie sú rozpustné vo vode a vodných roztokoch, rozpúšťajú sa v organických rozpúšťadlách. Sú takisto výbornými vodičmi, keďže elektróny sa v nich môžu pohybovať takmer voľne. Elektrický odpor nanorúrok je veľmi malý, takmer nezávislý od ich dĺžky. Dnes sa uhlíkové nanorúrky používajú v elektronike, optike a nanotechnológiach a nanomedicíne.

Využitie v nanomedicíne

Uhlíkové nanorúrky sa v biomedicíne experimentálne používajú na prenos liečiv a zobrazovanie nádorov. Môžu byť použité na hypertermickú abláciu nádorových buniek, vďaka ich vysokej absorpcii v oblasti blízkej infračervenému žiareniu. Majú schopnosť absorbovať svetlo z oblasti blízkej infračervenému žiareniu a následne sú schopné vyrobiť teplo, ktoré je smrteľné pre rakovinové bunky. Zároveň sa môžu použiť na doručenie liečiv k nádorovým bunkám. Ukázalo sa, že pomocou kyseliny listovej, naviazanej na uhlíkových nanorúrkach sa dokáže zabezpečiť ich špecifické naviazanie práve na nádorové bunky. Nádorové bunky ktoré prijali kyselinu listovú naviazanú na uhlíkových nanorúrkach boli zničené ožiarením pomocou žiarenia s vlnovou dĺžkou blízko infračervenej oblasti. Na druhej strane zdravé bunky bez príslušného receptoru neboli zničené.

Typy nanorúrok

Rozoznávame dva typy uhlíkových nanorúrok: jednostenné a mnohostenné. Oba typy sú skúmané pre aplikáciu v nanomedicíne. V štúdiách bolo dokázané, že liečivá naviazané na uhlíkové nanorúrky boli efektívnejšie prepravené do buniek. Ich použitím na doručenie liečiv sa možno vyhnúť potrebe rozpúšťadiel. Okrem toho ich použitím ako nosičov možno znížiť alebo sa úplne vyhnúť niektorým vedľajším účinkom.

Jednostenné nanorúrky

Rozvíjajúcim sa odvetím nanotechnológie je výskum mechanických, štruktúrnych, elektrických a optických vlastností jednostenných nanorúrok. Jednostenné nanorúrky majú priemer 1-3 nm a dĺžku 5-30 nm. Používajú sa napr. na transport liečiv. Vysoká optická absorbancia jednostenných nanorúrok v blízkosti infračerveného spektra spôsobuje zahrievanie pod laserovým žiarením, čo sa využíva na ničenie rakovinových buniek. Vyrábajú sa pomocou laserovej ablačnej techniky a rozsah priemerov takto pripravených nanorúrok bol odhadnutý na 1,3 až 1,6 nm. Surové jednostenné nanorúrky majú vysoký obsah nečistôt ako sú napríklad amorfné častice uhlíka alebo katalyzátory (Ni, Co). Pre ich použitie v medicíne je však nutný vysoký stupeň čistoty. Jedným z najpoužívanejších spôsobov čistenia je oxidácia pomocou koncentrovaných kyselín.

Mnohostenné nanorúrky

Mnohostenné nanorúrky majú priemer od 10 nm a dĺžku od 200 nm až do niekoľkých mikrometrov. Mnohostenné nanorúrky sa používajú pri zobrazovaní nádorov.
Monika Smolková

Mgr. Monika Smolková (* 6. október 1956) bola starostkou mestskej časti Košice – mestská časť Dargovských hrdinov, poslankyňou zastupiteľstva Košického samosprávneho kraja, bývalá poslankyňa Národnej rady Slovenskej republiky za SMER-SD. 
Od roku 2014 do roku 2019 bola europoslankyňou. 
Monika Smolková bola tiež vo voľbách v roku 2005 zvolená za koalíciu HZD, SMER za poslankyňu krajského zastupiteľstva v okrese Košice III. V poslednej funkcii v NR SR bola členkou mandátového a imunitného výboru a členkou výboru pre vzdelanie, mládež, vedu a šport.
Socialistický realizmus

Socialistický realizmus je umelecký smer a bol smerovaním oficiálneho (teda štátom podporovaného) umenia sovietskeho obdobia v ZSSR pred 2. svetovou vojnou a po nej a v krajinách strednej, juhovýchodnej a východnej Európy (vrátane Talianska). Nadväzoval na proletárske umenie.
Socialistický realizmus bola estetická doktrína zavedená v Sovietskom zväze v posledných rokoch Leninových a neskôr za Stalina. Nakoniec bola presadená v satelitných krajinách ZSSR označovaných ako ľudové demokracie, ako aj v Číne. Podľa jeho teoretika A. A. Ždanova musí umelecké dielo slúžiť ľudu a oficiálnej ideológii: má iba ilustrovať kladné stránky socializmu a spoločnosti, pričom je jeho úlohou vychovávať a získavať nadšených stúpencov; kritický pohľad sa smie zameriavať iba na triednych nepriateľov.
Socialistický realizmus vyústil napokon do diel štylisticky konformistických, ktorým chýbala vynaliezavosť a ktoré napokon podávali pravý opak skutočnosti, ktorú autori neopisovali, aká je, ale aká by mala byť.
Zložkami socialistického realizmu bol marxizmus ako jeho ideologicko-filozofické východisko, podporovanie vývinu spoločnosti smerom k socializmu, umelecká metóda chápaná ako súbor umeleckých postupov, ktoré vychádzali z realistického umenia 19. storočia a z tvarových experimentov moderny.
Pronoé (manželka Kauna)

Pronoé (starogr. Προνόη – Pronoé) je v gréckej mytológii najáda v Lýkii, manželka Kauna z Milétu.
V spracovaní gréckeho mýtu o súrodencoch Byblide a Kaunovi od antického autora Konóna, Kaunos utiekol z Milétu pred nešťastnou láskou k svojej sestre Byblis a putovanie svetom ho priviedlo do Lýkie, kde stretol najádu Pronoé, ktorá mu po správe o samovražde sestry, pomohla prekonať bolesť v srdci.
Kaunos sa s ňou následne oženil a manželom sa narodil syn Aigialos, ktorý zhromaždil ľud rozptýlení v okolitej krajine a na brehu rieky založil mesto, ktoré nazval po svojom otcovi "Kaunos".
Luigné

Poloha

Obec má rozlohu 9,58 km². Najvyšší bod je položený 82 m n. m. a najnižší bod 56 m n. m.

Obyvateľstvo

Počet obyvateľov obce je 269 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Hrobka (prírodná pamiatka)

Ochrana

Dôvodom ochrany je zachovanie suchomilnej kveteny na južnej lesostepnej stráni nad Okrouhlickým potokom (jagavka konáristá, kokorík mnohokvetý, šalvia praslenatá, klinček kartuziánsky a i.) .
Východosibírske more

Východosibírske more (rus. Восто́чно-Сиби́рское мо́ре – Vostočno-Sibirskoje more) je more zodpovedajúce pobrežnej šelfovej časti Severného ľadového oceána pri severovýchodnom pobreží Ruska.
Leží medzi Novosibírskymi ostrovmi na západe a Wranglerovými ostrovmi na východe. Na severe a severovýchode je otvorené (za severnú hranicu sa pokladá izobata hĺbky 200 m), na západe ho s morom Laptevovcov spájajú Sannikovov prieliv a prieliv Dmitrija Lapteva, na východe ho s Čukotským morom spája Longov prieliv.
Významné zálivy sú Kolymský záliv a Čaunský záliv. Významné rieky sú Chroma, Indigirka, Alazeja, Kolyma. Významné prístavy sú Ambarčik a Pevek.

Charakteristika

Vedie ním Severná morská cesta k Beringovmu prielivu. Lovia sa tu ryby a tulene. V zime je celé zaľadnené, v lete je sa ľad pri pobreží topí. Pobrežie je nížinaté na juhozápade a vysoké na juhovýchode.
Chlmecké pahorky

Chlmecké pahorky sú časťou geomorfologického podcelku Medzibodrocké pláňavy v južnej časti Východoslovenskej nížiny. Je to výrazný krajinný prvok, vystupujúci v rovinatom území medzi mestom Kráľovský Chlmec a obcami Svätuše a Malý Horeš. Najvyšším bodom územia je Veľký kopec (263,9 m n. m.) s pravidelným oválnym pôdorysom.
Z geologického hľadiska je to andezitový vulkanit z obdobia stredného miocénu, tvorí súbor lávových prúdov.
Severná časť územia (masív Čiernej hory) je porastená dubovým lesom, kým masív Veľkého kopca na juhu rozsiahlymi vinohradmi s početnými vínnymi pivnicami. Na západných svahoch je niekoľko andezitových lomov. V juhozápadnej časti leží prírodná rezervácia Poniklecová lúčka.
Sojuz TMA-11M

Priebeh letu

Kozmická loď Sojuz TMA-11M nesená raketou Sojuz-FG odštartovala z kozmodrómu Bajkonur dňa 7. novembra 2013 o 04:14:15,290 svetového času (UTC). So stanicou sa spojila po štyroch obletoch Zeme a šiestich hodinách letu o 10:27:52 UTC.
Kozmonauti priviezli na Medzinárodnú vesmírnu stanicu pochodeň sa symbolickým olympijským ohňom, ktorú 9. novembra Oleg Kotov a Sergej Riazanskij aj vyniesli do vesmíru pri výstupe zo stanice. Pochodeň 11. novembra vrátila na Zem posádka Sojuzu TMA-09M (Fiodor Jurčichin, Luca Parmitano a Karen Nybergová).
Dňa 13. mája 2014, o 22:35:56 UTC, sa Ťurin, Mastracchio a Wakata s loďou odpojili od stanice a 14. mája 2014 o 01:58:06,8 UTC pristáli v kazašskej stepi juhovýchodne od Džezkazganu; let trval 187 dní, 21 hodín, 43 minút a 52 sekúnd.
Generalitat

Generalitat (po katalánsky zhruba všeobecnosť, väčšina) alebo po španielsky Generalidad je názov dvoch autonómnych regionálnych vládnych systémov Španielska (vlád pre tzv. „comunidades autónomas“): autonómnej vlády Katalánska a autonómnej vlády Valencie.
Meno vzniklo v 13. storočí ako názov stredovekých Corts - administratívnych zhromaždení/súdov Aragónskej koruny v Katalánskom kniežatstve a Valencijskom kráľovstve, ktoré obidva roku 1715 zrušil Decreto de Nueva Planta kráľa Filipa V..
Valencijská Generalitat bola „obnovená“ v roku 1982 a toto boli jej prezidenti: Joan Lerma, Eduardo Zaplana a Francisco Camps. O katalánskej pozri Katalánska Generalitat.
La Herlière

Poloha

Obec má rozlohu 5,4 km². Najvyšší bod je položený 178 m n. m. a najnižší bod 142 m n. m.

Obyvateľstvo

Počet obyvateľov obce je 155 (2009).
Nasledujúci graf zobrazuje vývoj počtu obyvateľov v obci.
Zdroje: INSEE